**แผนพัฒนาคุณภาพ (Improvement Plan) ประจำปีการศึกษา 2564**

**วิทยาลัยชุมชนพิจิตร ระดับหลักสูตรประกาศนียบัตรวิชาชีพ**

**สาขางาน ยานยนต์**

**ตามข้อเสนอแนะและแนวทางการพัฒนาปรับปรุง ของคณะกรรมการประเมินคุณภาพการศึกษาภายใน ประจำปีการศึกษา 2563**

**ผ่านความเห็นชอบจากที่ประชุมคณะกรรมการสภาวิทยาลัยชุมชนพิจิตร**

**ในคราวประชุม ครั้งที่ 1/2565 วันที่ 27 มกราคม 2565**

**วิทยาลัยชุมชนพิจิตร สถาบันวิทยาลัยชุมชน**

**กระทรวงการอุดมศึกษา วิทยาศาสตร์ วิจัยและนวัตกรรม**

| **องค์ประกอบ** | **ข้อเสนอแนะ** | **แนวทางการแก้ไข**  **(แผนงาน/โครงการ/กิจกรรม)** | **ผลลัพธ์ที่คาดว่าจะเกิดขึ้น**  **(ตัวชี้วัดความสำเร็จ)** | **ผลลัพธ์ที่เกิดขึ้นจริง** | **บรรลุ (/)/ไม่บรรลุ (X)** | **ผู้รับผิดชอบ** | **ผู้กำกับ** |
| --- | --- | --- | --- | --- | --- | --- | --- |
| ภาพรวม | 1.หลักสูตรควรหากลวิธีในการรักษาผู้เรียนให้สามารถเข้าเรียนจนสำเร็จการศึกษา เพราะอัตราการคงอยู่ของผู้เรียนค่อนข้างน้อย ควรหาสาเหตุที่ผู้เรียนย้ายออกไป เพื่อจะได้ร่วมมือกันหาแนวทางแก้ไข เนื่องจากความเสี่ยงที่สำคัญที่สุดของหลักสูตรคือ จำนวนผู้เรียนมีน้อย | หลักสูตรแต่ละหลักสูตรต้องมีการแก้ไข ซึ่งแต่ละหลักสูตรจะต้องเขียนแนวทางป้องกัน และผลที่คาดว่าจะได้รับ | หลักสูตรควรหากลวิธีในการรักษาผู้เรียนให้สามารถเข้าเรียนจนสำเร็จการศึกษา เพราะอัตราการคงอยู่ของผู้เรียนค่อนข้างน้อย ควรหาสาเหตุที่ผู้เรียนย้ายออกไปและการออกกลางคันของนักศึกษา เพื่อจะได้ร่วมมือกันหาแนวทางแก้ไข เนื่องจากความเสี่ยงที่สำคัญที่สุดของหลักสูตรคือ จำนวนผู้เรียนมีน้อย |  |  | -หลักสูตร  -อาจารย์ที่ปรึกษา  -อาจารย์ประจำหลักสูตร  -สำนักวิชาการ | - สำนักวิชาการ |
|  | 2.ควรให้ความสำคัญกับการบริหารหลักสูตร ตั้งแต่การกำหนดรายวิชาในแต่ละภาคการศึกษา การจัดอาจารย์ผู้สอน เทคนิคการสอน การใช้เครื่องมืออุปกรณ์เทคโนโลยี การดูแลเอาใจใส่นักศึกษาบริหารด้วยหลัก PDCA และเร่งแก้ปัญหาต่างๆโดยเร็ว โดยเฉพาะเรื่องที่เกี่ยวข้องกับนักศึกษา เพื่อการดูแลผู้เรียนอย่างดี และทำให้เรียนอย่างมีความสุข | 1.หลักสูตรควรกำหนดระบบและกลไกในการบริหารหลักสูตร กำหนดกิจกรรมที่ต้องดำเนินการในแต่ละช่วงเวลา นำมาจัดทำเป็นแผนปฏิบัติการตลอดทั้งปี โดยระบุแผนปฏิบัติงานเป็นรายเดือนในกิจกรรมที่เกี่ยวข้องกับการจัดเรียนการสอน โดยกำหนดวิธีการทำงานในแต่ละช่วงเวลา และกำหนดกิจกรรมในช่วงเวลาที่มีการจัดการเรียนการสอน หากมีปัญหา หรือความไม่สมบูรณ์ของกิจกรรมเกิดขึ้นให้เขียนข้อเสนอแนะ และทำการปรับปรุงในรอบต่อไป/ระยะเวลาการจัดการศึกษา และทุกกิจกรรมจะต้องดำเนินการโดยนำ PDCA มากำกับการทำงาน | 1.หลักสูตรมีการบริหารจัดการที่มีคุณภาพ มีการวางแผนทุกขั้นตอนในการทำงานมีการจัดการทรัพยากรทุกด้าน เพื่อใช้ในการดำเนินการ เช่น คน เงิน และวัสดุอุปกรณ์ต่างๆ กับหลักสูตรอย่างเหมาะสม และส่งผลให้รายงานการประเมินตนเองมีประสิทธิภาพ และเกณฑ์การประเมินควรได้ระดับคะแนน 4.00ขึ้นไป (เมื่อเปรียบกับการประเมินในปีการศึกษาที่ผ่านมา) |  |  | -หลักสูตร  -อาจารย์ประจำหลักสูตร  -สำนักวิชาการ  - สำนักอำนวยการ | - สำนักวิชาการ |
|  | 3.หลักสูตรควรสร้างความเข้าใจกับตัวบ่งชี้ในแต่ละองค์ประกอบของการประกันคุณภาพการศึกษา ควรศึกษาเกณฑ์ต้องการให้หลักสูตรเขียนรายงานการประเมินตนเอง (SAR) อย่างไรให้ถูกต้อง มิฉะนั้นการดำเนินงานของหลักสูตรไม่ได้แสดงถึงผลลัพธ์การเรียนรู้จากผู้เรียนในแต่ละตัวบ่งชี้อย่างชัดเจน ทำให้หลักสูตรไม่แสดงถึงคุณภาพที่เกิดจากการจัดการศึกษา ทำให้การเขียนรายงานการประเมินตนเองไม่สะท้อนถึงผลการทำงานของหลักสูตรอย่างแท้จริง | 1.ควรสร้างความเข้าใจในความถูกต้องของเกณฑ์สิ่งที่เกณฑ์ต้องการ วิธีการจัดเก็บข้อมูลของแต่ละตัวบ่งชี้ นำมาจัดทำแบบรายงานประเมินตนเองแต่ละองค์ประกอบ โดยกำหนดระยะเวลาการจัดทำรายงานแต่ละองค์ประกอบที่ชัดเจน และงานประกันคุณภาพทำการตรวจสอบความถูกต้อง และให้ข้อเสนอแนะกับหลักสูตรนำไปปรับปรุง โดยกำหนดช่วงเวลาที่เหมาะสม ที่จะทำการตรวจสอบแต่ละองค์ประกอบได้สรุปผลการจัดทำ SAR สุดท้าย | 1. สำนักวิชาการและหลักสูตรร่วมกันทบทวนเกณฑ์การประเมินที่ถูกต้องตามเกณฑ์ที่ต้องการ  2. หลักสูตรประชุมหารือร่วมกับอาจารย์ประจำหลักสูตรให้ทุกคนได้มีส่วนร่วมกันในการจัดเก็บข้อมูลแต่ละองค์ประกอบ |  |  | -หลักสูตร  -อาจารย์ประจำหลักสูตร  -สำนักวิชาการ | - สำนักวิชาการ |
| องค์ฯที่ 2 | ถึงแม้ว่าผลการดำเนินการด้านการกำกับติดตามคุณภาพผู้สำเร็จการศึกษาหลักสูตรได้คะแนนผลลัพธ์สูงมาก แต่จุดที่หลักสูตรควรพิจารณาข้อมูลเพื่อหาแนวทางแก้ไขคือ จำนวนผู้สำเร็จการศึกษา เมื่อเทียบกับผู้เข้าศึกษามีจำนวนน้อยมาก หลักสูตรควรพิจารณาหาสาเหตุและแนวทางแก้ไข | 1. แบบสอบถามที่ติดตามผู้สำเร็จการศึกษาที่สร้างประโยชน์ให้กับชุมชนควรเก็บแบบสอบถามตามกลุ่มซึ่งในแบบสอบถามระบุไว้ 6 กลุ่มหลักสูตรควรกำหนดว่า แบบสอบถามที่ถามข้อมูลที่ผู้สำเร็จการศึกษา 1คน อย่างน้อย 3 ชุด  1.หัวหน้า หรือนายจ้าง  2. สมาชิกในครอบครัว/ญาติ  3. ชาวบ้านในชุมชน  2. เมื่อเก็บข้อมูลเรียบร้อยแล้วนำข้อมูลมาแยกตามกลุ่มที่ตอบแบบสอบถาม และสรุปว่าแต่ละกลุ่มมีความคิดเห็นอย่างไร หลักสูตรจะนำข้อมูลนี้ไปพิจารณา และนำข้อมูลไปแก้ไข และหาแนวทางปรับปรุงกระบวนการบริหารหลักสูตร เพื่อส่งผลให้ระบบการจัดเก็บข้อมูลถูกต้อง และสมบูรณ์ยิ่งขึ้น | 1. ได้ข้อมูลที่มีความเที่ยงตรงถูกต้องมีจำนวนเพียงพอที่นำมาใช้ในการวิเคราะห์ เพื่อหาแนวทางแก้ปัญหา และจะส่งผลให้การดำเนินการพัฒนาสมบูรณ์ยิ่งขึ้น |  |  | -หลักสูตร  -อาจารย์ประจำหลักสูตร  - งานศิษย์เก่า  -สำนักวิชาการ | - สำนักวิชาการ |
|  | 2. ด้านการสำรวจผู้สำเร็จการศึกษาสร้างอาชีพและประโยชน์ให้กับชุมชน การเก็บข้อมูลภาพรวมไม่ได้สะท้อนผลลัพธ์ที่ดีว่า ใครบ้างได้รับประโยชน์ ควรแยกกลุ่มเป้าหมาย เพื่อหลักสูตรจะได้นำมาวิเคราะห์กลุ่มเป้าหมายว่าเป็นกลุ่มเป้าหมายที่ได้รับประโยชน์โดยตรงกับผู้สำเร็จการศึกษาหรือไม่ และจะได้นำข้อมูลที่ได้รับการพิจารณาเพื่อแนวทางปรับปรุงกระบวนการในการทำงานให้ดีขึ้น | หลักสูตร สำนักวิชาการและงานทะเบียน ร่วมกันประชุมถึงเครื่องมือที่จะใช้เก็บข้อมูลของผู้สำเร็จการศึกษา เพื่อหลักสูตรจะได้นำมาวิเคราะห์กลุ่มเป้าหมายว่าเป็นกลุ่มเป้าหมายที่ได้รับประโยชน์โดยตรงกับผู้สำเร็จการศึกษาหรือไม่ |  |  |  | -หลักสูตร  -อาจารย์ประจำหลักสูตร  - งานศิษย์เก่า  - งานทะเบียน  -สำนักวิชาการ | - สำนักวิชาการ |
| องค์ฯที่ 3 | หลักสูตรมีระบบและกลไกในการบริหารระบบอาจารย์ที่ปรึกษา มีการมอบหมายงาน แต่ไม่ได้แสดงถึงผลลัพธ์ที่เกิดขึ้น หลักสูตรควรหาวิธีการเฝ้าระวังว่ากระบวนการในการดูแลนักศึกษาจะส่งผลต่อผู้เรียนและทำให้ผู้เรียนมีความสุขได้อย่างไร และจะส่งผลให้อัตราการออกกลางคันของผู้เรียนลดลงได้อย่างไร | 1. หลักสูตรมีระบบและกลไกในการดูแลนักศึกษาโดยมอบหมายให้อาจารย์แต่ละบุคคลรับผิดชอบนักศึกษาอย่างชัดเจน และมีคู่มือตลอดจนการอบรมให้อาจารย์ที่ปรึกษามีความเข้าใจหน้าที่ และบทบาทของตนเอง  2. หลักสูตรควรหาวิธีการแก้ไข โดยเพิ่มเทคนิคการกำกับติดตามผู้เรียนรายบุคคลที่อาจารย์แต่ละท่านรับผิดชอบ โดยบันทึกข้อมูลนักศึกษารายบุคคลเป็นลายลักษณ์อักษร  3. หลักสูตรควรสรุปเป็นลายลักษณ์อักษรว่าสามารถแก้ปัญหาส่วนตัว หรือปัญหาด้านการเรียนการสอนกับผู้เรียนได้อย่างไร โดยมีหลักฐานเชิงประจักษ์ | 1.ระบบอาจารย์ที่ปรึกษามีประสิทธิภาพสามารถแก้ปัญหาผู้เรียนทุกระดับชั้นในหลักสูตร ได้ส่งผลให้การแก้ไขปัญหาผู้เรียนทั้งด้านการเรียนการสอนและปัญหาชีวิตส่วนตัวได้ร้อยละ 90ของผู้เรียนทั้งหมด  2. หลักสูตรและสำนักวิชาการ มีการติดตามการบันทึกการติดตามการออกกลางคันของนักศึกษา ซึ่งอาจารย์ประจำหลักสูตรต้องรายงานข้อมูลในกับสำนักวิชาการประจำทุกเดือน  3. อาจารย์ที่ปรึกษามีการติดตามการเข้าเรียน การเข้าแถวของนักศึกษา โดยมีการติดตามระบบออนไลน์ผ่านแอปฯ ซึ่งได้บันทึกข้อมูลในระบบและสามารถส่งข้อมูลการติดตามนี้ให้กับผู้ปกครองทราบได้ในทันที |  |  | -หลักสูตร  -อาจารย์ประจำหลักสูตร  - งานทะเบียน  -สำนักวิชาการ | - สำนักวิชาการ |
|  | กระบวนการพัฒนานักศึกษาควรถูกนำมาบูรณาการกับการเรียน การสอน ไม่ใช่แยกกัน และนำมาเขียนเสนอว่ามีอะไร ควรนำมาบูรณาการว่าจะส่งผลลัพธ์ให้ผู้เรียนเป็นคนดีมีคุณภาพได้อย่างไรบ้าง | 1.การพัฒนานักศึกษาหลักสูตรควรนำผลลัพธ์จากโครงการพัฒนานักศึกษาที่มีการดำเนินการในปีนั้นมาพิจารณาว่ากิจกรรมโครงการที่งานพัฒนานักศึกษาดำเนินการสามารถที่จะพัฒนาศักยภาพของนักศึกษาในหลักสูตรอย่างไร และนำมาบูรณาการกับกิจกรรมเสริมหลักสูตรที่จัดในรายวิชาของหลักสูตรที่แสดงถึงทักษะชีวิต และเทคนิคการทำงานร่วมกับผู้อื่นที่ผู้เรียนจะได้จากกิจกรรมทั้งสองแหล่งนำมาบูรณาการในตัวผู้เรียน | นักศึกษาปัจจุบัน และที่สำเร็จการศึกษาในปีการศึกษา จะพัฒนาตนเองในด้านความรู้ทางวิชาชีพ และสามารถนำความรู้ไปประยุกต์ใช้ในการปฏิบัติงานจริงผนวกกับกิจกรรมต่าง ๆที่ดำเนินการจากโครง  การพัฒนานักศึกษา และกิจกรรมเสริมหลักสูตรในรายวิชา จะช่วยนักศึกษาคิดเป็น วิเคราะห์ได้ แก้ปัญหาได้ สื่อสารกับบุคคลทั่วไปได้เป็นอย่างดี มีวุฒิภาวะมีคุณธรรมจริยธรรม มีจิตอาสา ฯลฯ จะส่งผลให้ผู้สำเร็จการศึกษาจากหลักสูตรเป็นที่ยอมรับ และมีคุณค่ากับชุมชน และสังคมนั้น ๆ |  |  | -หลักสูตร  -อาจารย์ประจำหลักสูตร  - งานกิจการนักศึกษา  - งานสหกิจศึกษา  -สำนักวิชาการ | - สำนักวิชาการ |
|  | อัตราการคงอยู่ของผู้เรียนในหลักสูตร มีจำนวนลดลงสูงมาก หลักสูตรควรวิเคราะห์หาสาเหตุและเสนอแนวทางแก้ไขโดยเร่งด่วน | 1.นำข้อมูลจำนวนนักศึกษาที่รับไว้ และนักศึกษากำลังศึกษา แต่ละชั้นปี และนักศึกษาที่สำเร็จการศึกษาในปีนั้น นำมาวิเคราะห์ข้อมูลเพื่อหาสาเหตุว่า อัตราคงอยู่ของนักศึกษาลดลงด้วยสาเหตุใดในช่วงระยะเวลาที่ศึกษา  2.สรุปเป็นข้อมูลที่แสดงรายละเอียดของกระบวนการคงอยู่ของผู้เรียนในแต่ละรายชั้นปี และเฉพาะปีการศึกษานั้น ๆ โดยเก็บข้อมูลย้อนหลัง 3 ปี (ปี 64-63-62-61)  นำมาวิเคราะห์เพื่อพิจารณาว่า นักศึกษาโดยส่วนใหญ่ออกกลางคันด้วยสาเหตุใด อาจารย์ประจำหลักสูตรต้องนำมาวางแผน ปรึกษาหารือ เพื่อกำหนดแนวทางแก้ไข  3.หลักสูตรจะต้องพิจารณาหาทางแก้ไขปัญหาที่ผู้เรียนออกกลางคันในทุกประเด็นที่กำหนด  4.นำประเด็นต่าง ๆมาจัดวางกลยุทธ์ จัดระบบ และกลไกในการปฏิบัติงานกำหนดเป็นกระบวนการทำงานมอบหมายผู้รับผิดชอบนำสู่การปฏิบัติ มีการกำกับติดตามผลอย่างใกล้ชิด และพบปัญหานำมาปรับปรุงแก้ไข | 1.ร้อยละอัตราคงอยู่ และผู้สำเร็จการศึกษาของหลักสูตรเพิ่มขึ้นจากการเก็บข้อมูลย้อนหลัง 3 ปี  2. หลักสูตรและสำนักวิชาการ มีการติดตามการบันทึกการติดตามการออกกลางคันของนักศึกษา ซึ่งอาจารย์ประจำหลักสูตรต้องรายงานข้อมูลในกับสำนักวิชาการประจำทุกเดือน  3. อาจารย์ที่ปรึกษามีการติดตามการเข้าเรียน การเข้าแถวของนักศึกษา โดยมีการติดตามระบบออนไลน์ผ่านแอปฯ ซึ่งได้บันทึกข้อมูลในระบบและสามารถส่งข้อมูลการติดตามนี้ให้กับผู้ปกครองทราบทันที |  |  | -หลักสูตร  -อาจารย์ประจำหลักสูตร  - งานทะเบียน  - งานวัดและประเมินผล  -สำนักวิชาการ | - สำนักวิชาการ |
| องค์ฯที่ 4 | การพัฒนาอาจารย์ของหลักสูตร หลักสูตรไม่มีการจัดทำแผนพัฒนาบุคคลากรในระยะยาว และไม่ได้วางแผนว่าบุคคลากรของหลักสูตรแต่ละคนควรมีความโดดเด่นทางด้านใด หลักสูตรควรมีการวางแผนการพัฒนาบุคลากรที่เรียนว่า แผนพัฒนาบุคลากรรายบุคคล (IDP : Individual Development Plan) เพื่อจะได้เห็นการพัฒนาบุคลากรของหลักสูตรในระยะยาว และเมื่ออบรมแล้ว ควรมีการติดตามกำกับผลลัพธ์ว่าผู้เรียนได้รับประโยชน์อย่างไรบ้าง | หลักสูตรจัดทำแผนพัฒนาบุคลากร รายหลักสูตรโดยดำเนินการดังนี้  1. จัดทำแบบประเมินความ ต้องการของบุคลากรในการอบรม(Need Assessment)ของบุคลากรรายบุคคล โดยส่งให้บุคลากรกรอกความต้องการในการพัฒนาตนเองทั้งด้านการศึกษาต่อ การพัฒนาด้านวิชาการ และการฝึกอบรมโดยการฝึกอบรมวิทยาลัยจะแบ่งกลุ่มความรู้ในการอบรมเป็นสามส่วน  1. ด้านวิชาชีพ  2. ด้านวิชาการ(หลักสูตร กระบวนการสอน เทคโนโลยีการสอน การใช้อุปกรณ์เครื่องมือในการปฏิบัติ ความรู้ด้านการสอน การทำวิจัย สิ่งประดิษฐ์ การฝึก)ปฏิบัติงาน การบูรณาการเรียนการสอน การทวนสอบ อื่น ๆ )  3. ด้านกลยุทธ์ของวิทยาลัยที่มุ่งเน้น BCG Model ประกอบไปด้วยเกษตรกรรม เทคโนโลยีชีวภาพ พลังงานทดแทน ฯลฯ  2.กำกับติดตามผลลัพธ์ของการพัฒนาบุคลากรโดยมีหลักฐานการนำไปใช้ประโยชน์ และมีผลลัพธ์ที่ชัดเจน | 1. จำนวนบุคลากรในหลักสูตรได้มีการพัฒนาตามแผนที่กำหนดไว้ และมีผลลัพธ์จากการพัฒนา ที่นำไปใช้ประโยชน์อย่างเป็นรูปธรรม ร้อยละ 80  2. การพัฒนาบุคลากรของอาจารย์ประจำหลักสูตร ให้สอดคล้องกับทักษะทางด้านวิชาชีพ ตามศาสตร์และทักษะให้สอดสล้องกับรายวิชาที่จัดการเรียนการสอน  3. หลักสูตร สำนักวิชาการและศูนย์วิจัยฯ  จัดให้มีการอบรมให้ความรู้อาจารย์ประจำหลักสูตรในเรื่องการทำวิจัยของสิ่งประดิษฐ์คนรุ่นใหม่เพื่อใช้เป็นแนวทางการจัดการเรียนรู้แบบการปฏิบัติงานในรูปแบบของโครงการสิ่งประดิษฐ์ |  |  | -หลักสูตร  -อาจารย์ประจำหลักสูตร  - งานวัดและประเมินผล  - สำนักวิชาการ  - สำนักอำนวยการ | - สำนักวิชาการ |
| องค์ฯที่ 5 | 1. สาระรายวิชาในหลักสูตร ควรให้ความสำคัญกับจุดเด่น และอัตลักษณ์ของหลักสูตรว่ามีจุดเด่นในด้านใดที่แตกต่างกับหลักสูตรอื่น ๆ และหลักสูตรควรมีความยืดหยุ่นในด้าน การสอนสามารถปรับได้อย่างรวดเร็ว กับสภาวะแวดล้อมที่เปลี่ยนแปลงไป | 1. หลักสูตรระดับอาชีวศึกษา การพัฒนาหลักสูตรดำเนินการโดยนำหลักสูตรอาชีวศึกษาที่ดำเนินการสำเร็จรูปมาเป็นต้นแบบในการจัดการเรียนการสอน และมีการปรับปรุงบางส่วนที่แสดงถึงอัตลักษณ์ของหลักสูตร ให้แสดงถึงจุดเด่นของหลักสูตร ความแตกต่างระหว่างหลักสูตรของวิทยาลัยชุมชนพิจิตรกับสถานศึกษาอื่น  2. หลักสูตรมีอัตลักษณ์ของหลักสูตรดังนี้ “แก้ปัญหาได้ฉับพลัน รวดเร็วต่อการบริการ ชำนาญงานเครื่องยนต์การเกษตร”  และหลักสูตรได้นำอัตลักษณ์ของหลักสูตรมากำกับกระบวนการจัดการเรียนการสอนเพื่อให้ผู้เรียนในหลักสูตร มีศักยภาพความชำนาญ และมีความโดดเด่นตามอัตลักษณ์ ที่แตกต่างกับหลักสูตรอื่นๆ ทั่วๆ ไป  3. ในแต่ละปีสภาวะแวดล้อมของหลักสูตรมีการเปลี่ยนแปลงตลอดเวลาโดยเฉพาะมีเทคโนโลยีที่ทันสมัย หรือกฎระเบียบต่างๆ ที่เกิดขึ้นใหม่ ซึ่งผู้เรียนมีความจำเป็นต้องรู้ หรือปฏิบัติได้ แต่หลักสูตรยังไม่มีการปรับปรุงเพื่อให้ผู้เรียนได้มีความเข้าใจ และเปลี่ยนแปลงตามสภาพแวดล้อมที่เกิดขึ้น หลักสูตรจะต้องนำเทคโนโลยีใหม่ๆ หรือสิ่งใหม่ๆ ที่เกิดขึ้นในปัจจุบันมาให้ความรู้กับผู้เรียน เพื่อผู้เรียนจะได้มีศักยภาพในการประกอบอาชีพในอนาคตที่ดียิ่งขึ้น | 1.ทุกหลักสูตรมีอัตลักษณ์ที่แสดงความโดดเด่นและความแตกต่างจากคู่แข่งขัน(สถาบันการศึกษาอื่น)ที่ส่งผลต่อการบริหารหลักสูตรให้ตรงกับอัตลักษณ์หลักสูตรมากยิ่งขึ้น  2.มีรายวิชา หรือกระบวนการจัดการเรียนการสอนที่นำเนื้อหาที่ทันสมัย ที่เกิดขึ้นในปัจจุบัน และไม่ได้ระบุไว้ในหลักสูตรมาใช้ในการสร้างความเข้าใจให้กับผู้เรียน จะส่งผลให้ผู้สำเร็จการศึกษาของหลักสูตรสามารถแข่งขันในตลาดอาชีพได้  3. หลักสูตร อาจารย์ประจำหลักสูตร งานสหกิจศึกษาและสำนักวิชาการ ร่วมกันสร้างคุณลักษณะที่พึงประสงค์ของนักศึกษาในศตวรรษที่ 21 โดยจัดแผนการเรียนตลอดหลักสูตรต้องคำนึงถึงสมรรถนะที่นักศึกษาแต่ละใช้ปีว่ามีจุดเด่นเรื่องอะไร |  |  | -หลักสูตร  -อาจารย์ประจำหลักสูตร  - งานวัดและประเมินผล  - สำนักวิชาการ | - สำนักวิชาการ |
|  | กระบวนการจัดการเรียนการสอน ยังไม่ได้แสดงถึงกิจกรรม และกระบวนการที่สำคัญที่ส่งผลต่อ การเรียนการสอนที่มีประสิทธิภาพ โดยเฉพาะกระบวนการทวนสอบ ยังไม่ชัดเจน ควรสะท้อนให้เห็นผลลัพธ์ การเรียนรู้ของหลักสูตร จะทำให้หลักสูตรมีเป้าหมายและติดตามได้ว่าบรรลุตามเป้าหมายหรือไม่ | 1. กระบวนการในการจัดการเรียนการสอนเพื่อให้เป็นการบริหารหลักสูตรให้มีคุณภาพ หลักสูตรต้องดำเนินการดังต่อไปนี้  1.1. การจัดอาจารย์ผู้สอน ทั้งอาจารย์ประจำ และอาจารย์พิเศษหลักสูตรควรพิจารณาคุณสมบัติ ประสบการณ์ ความชำนาญการ และผลการประเมินความพึงพอใจอาจารย์ในรายวิชานั้นจากผู้เรียน และนำข้อมูลมาประชุมร่วมกันเพื่อพิจารณาจัดอาจารย์ผู้สอน เพื่อจัดหาอาจารย์ที่เหมาะสมมาจัดการเรียนการสอน  1.2.หลักสูตรประชุมอาจารย์ผู้สอนเพื่อมอบหมายรายวิชาให้กับอาจารย์ผู้สอนแต่ละท่าน พร้อมมอบหมายให้อาจารย์แต่ละท่านต้องดำเนินการอย่างไรบ้างโดยให้ทำในรูปแบบ มคอ 3.และเสนอให้ส่ง มคอ 3 ภายใน 30 วัน เช่น  รายวิชาใดต้องบูรณาการการเรียน การสอน กับวิจัย บริการวิชาการ ศิลปวัฒนธรรม รายวิชาใดต้องมีการทวนสอบ เพื่ออาจารย์ผู้สอนไปจัดทำแผนการสอนโดยระบุ กิจกรรมที่ต้องดำเนินการอย่างชัดเจน  1.3.ในการะบวนการจัดการเรียนการสอนหลักสูตรควรชี้แจงวัตถุประสงค์การสอนในรายวิชาเนื้อหา เทคนิควิธี กิจกรรมต่าง ๆ ที่จะดำเนินการ รวมทั้งเกณฑ์ การประเมินผล โดยให้ผู้เรียนมีส่วนร่วม  1.4. อาจารย์ผู้สอนควรชี้แจงวัตถุประสงค์การสอนในแต่ละหน่วย และให้นักศึกษามีความ  เข้าใจบทเรียนก่อนเรียน และเมื่อจบตามระยะเวลาที่กำหนในหน่วยนั้นให้นักศึกษาสรุปว่าได้รับประโยชน์อะไรจากการเรียน  1.5. เทคนิคการสอนทฤษฎี  1.6. เทคนิคการสอนปฏิบัติ  1.7. อุปกรณ์เทคโนโลยี โปรแกรมสำเร็จรูปที่ใช้ในการสอน  1.8. เครื่องมือที่จำเป็นสำหรับวิชาชีพ  1.9. วิธีการสอนที่เน้นผู้เรียนเป็นสำคัญ  1.10. การทำโปรเจค / สิ่งประดิษฐ์ / วิจัย  1.11. การฝึกปฏิบัติงานในสถานประกอบการ  1.12. วิธีการวัด และประเมินผล  1.13. กระบวนการดำเนินการต้องนำหลัก PDCA มาประยุกต์ใช้ | 1. หลักสูตรและอาจารย์ประจำหลักสูตร ร่วมกันพิจารณารายวิชาที่สอน ให้สอดคล้องกับทักษะทางด้านวิชาชีพ ให้ตรงตามความชำนาญ เช่น ด้านเครื่องยนต์ ด้านไฟฟ้าและอิเล็กทรอนิกส์รถยนต์ ด้านช่วงล่างและส่งกำลัง ฯลฯ  2. อาจารย์ประจำหลักสูตรจัดทำโครงการสอน แผนการเรียนรู้ สื่อการเรียนการสอน ในรายวิชาที่สอน เพื่อเสนอต่อหัวหน้าหลักสูตรและสำนักวิชาการในการขออนุมัติจัดการเรียนการสอนในภาคเรียนนั้นก่อนเปิดภาคเรียน  3. หลักสูตรทำการสำรวจความต้องการใช้วัสดุฝึกและสื่อการเรียนการสอน ของอาจารย์ประจำวิชา เพื่อให้มีอุปกรณ์เครื่องมือและสื่อการเรียนการสอนที่เพียงพอ ในการจัดการเรียนการสอนทั้งด้านทฤษฎีและปฏิบัติ |  |  | -หลักสูตร  -อาจารย์ประจำหลักสูตร  - งานวัดและประเมินผล  - สำนักอำนวยการ  - สำนักวิชาการ | - สำนักวิชาการ |
|  | ในกระบวนการจัดการเรียนการสอน หลักสูตรควรกำหนดวัตถุประสงค์รายวิชาของการเรียนว่า เป้าหมายต้องการให้ผู้เรียนได้รับความรู้ ทักษะ การอยู่ร่วมกันในสังคมอย่างไรบ้าง และหลังจากนั้นควรมีการทวนสอบหรือประเมินผู้เรียนว่าในรายวิชานั้นผู้เรียนได้รับประโยชน์ครบถ้วนหรือไม่ หากไม่ จะมีวิธีการประเมินติดตามให้ข้อเสนอแนะในรายวิชานั้นอย่างไร | 1.ให้ความรู้กับอาจารย์ผู้สอนในเรื่องของการทวนสอบโดยฝึกอบรมเชิงปฏิบัติการ และเลือกอาจารย์ผู้สอนในหลักสูตรมากกว่า 25% ของรายวิชาทั้งหมดมาทวนสอบ | 1. ผลลัพธ์หลักสูตรมีกระบวนการทวนสอบเป็นไปตามเกณฑ์ TQF ของหลักสูตร และนำกิจกรรมทวนสอบไปบูรณาการกับการจัดการเรียนการสอนมีการประเมินผลจากผู้เรียน อาจารย์ผู้สอน และกรรมการทวนสอบ สรุปเป็นข้อเสนอแนะ เพื่อให้อาจารย์ผู้สอนในรายวิชานำไปพัฒนากระบวนการเรียนการสอน จะทำให้การสอนมีการปรับปรุง และมีประสิทธิภาพยิ่งขึ้น  2. อาจารย์ประจำหลักสูตร มีการทวนสอบหรือประเมินผู้เรียนในรายวิชาที่สอน เพื่อนำผลการประเมินมาเป็นแนวทางในการจัดอาจารย์ประจำวิชา และเทคนิคการจัดการเรียนการสอน |  |  | -หลักสูตร  -อาจารย์ประจำหลักสูตร  - งานวัดและประเมินผล  - สำนักอำนวยการ  - สำนักวิชาการ | - สำนักวิชาการ |
| องค์ฯที่ 6 | สิ่งสนับสนุนการเรียนรู้มีเพียงพอ และเหมาะสมทางกายภาพ แต่หลักสูตรควรให้ความสำคัญกับการฝึกงานในสถานประกอบการให้ครบถ้วน เพราะจะทำให้ผู้เรียนมีประสบการณ์ในการปฏิบัติงานจริง และสามารถเรียนรู้การใช้เครื่องมือที่เหมาะสม | 1. สิ่งสนับสนุนการเรียนรู้ทางวิชาการตามมาตรฐานหลักสูตรที่กำหนดไว้ควรมีเครื่องมือ อุปกรณ์ ห้องปฏิบัติการ โปรแกรมสำเร็จรูป 2. หลักสูตรได้สำรวจ/ตรวจสอบเครื่องมือ ที่พบอยู่ว่า ชำรุดและมีความพอในการจัดการเรียนการสอนหรือไม่ โดยมอบหมายให้อาจารย์ประจำหลักสูตรรับผิดชอบดูแลในพร้อมใช้งานในการจัดการเรียนการสอน หากยังไม่เพียงพอ หลักสูตรจึงดำเนินงานจัดหาโดยทำ MOU กับสถานประกอบการที่มีเครื่องมือเหล่านนี้ และส่งนัดศึกษาไปฝึกประสบการณ์วิชาชีพ ตามความเหมาะสม เพื่อให้ผู้เรียนได้เรียนตามมาตรฐานที่หลักสูตรกำหนด   3. หลักสูตรมีเอกสาร หนังสือเรียน งานวิจัย ให้นักศึกษาได้ใช้เป็นแหล่งค้นคว้าข้อมูล  4. มีการประเมินความพึงพอใจของอาจารย์และนักศึกษาเกี่ยวกับสิ่งสนับสนุนการเรียนรู้พียงพอ และเหมาะสม และนำข้อเสนอไปสู่การปรับปรุงและพัฒนา | 1. ผู้เรียนในหลักสูตรได้มีความรู้และทักษะในการปฏิบัติ ตามมาตรฐานหลักสูตรอย่างครบถ้วน ส่งผลต่อคุณภาพของกระบวนกรจัดการเรียนการสอนของหลักสูตร  2. ทำความร่วมมือกับสถานประกอบการที่มีเทคโนโลยีสมัยใหม่ มีเครื่องมือและอุปกรณ์ที่สามารถฝึกทักษะของนักศึกษา ซึ่งมีสถานประกอบการในเครือข่ายที่ได้ทำความร่วมมือกับหลักสูตรเป็นสถานประกอบการที่นักศึกษาสามารถเรียนรู้เกี่ยวกับเครื่องมือและอุปกรณ์ที่ใช้ในด้านการวิเคราะห์และปรับแต่งเครื่องยนต์ ด้านสีรถยนต์ ด้านประดับยนต์ ด้านเครื่องยนต์การเกษตรฯ คือ  1. บริษัท โตโยต้า อลีนกิจสยาม สขาบึงนาราง  2. บริษัท มารวยมอเตอร์ สาขาสี่แยกเขาทราย  3. อู่สไปร์ คาร์แคร์  4. บริษัท มิตซูบิซิ อิเล็กทริค คอนซูเมอร์ ประเทศไทย จำกัด จ.ชลบุรี |  |  | -หลักสูตร  -อาจารย์ประจำหลักสูตร  - งานสหกิจศึกษา  - สำนักวิชาการ | - สำนักวิชาการ |